10. Elektronska komunikacijska omrežja in storitve (
Stališče Komisije o spremembah Parlamenta
Poročilo gospe Trautmann
Komisija sprejema naslednje:
spremembe 12, 16, 19, 24, 32, 39 (uvodne izjave)
spremembe 40, 41, 42, 45, 56, 58, 59, 60, 61, 79, 84, 89, 92, 96, 99,105, 111, 112, 113, 115, 116, 117, 124 (členi)
plenarno spremembo 136.
Komisija načeloma ali delno sprejema naslednje:
spremembe 2, 5, 17, 6, 7, 14, 15, 26, 27, 35, 36, 31, 37, 38 (uvodne izjave)
spremembe 43, 44, 46, 48, 52, 53, 62, 63, 64, 65, 66, 67, 68, 69, 70, 71, 72, 74, 75, 85, 86, 91, 95, 98, 100, 101, 102, 103, 106, 107, 108, 121, 123, 125 (členi)
plenarne spremembe 128, 132, 134.
Komisija zavrača naslednje:
spremembe 1, 3, 4, 8, 9, 10, 11, 13, 18, 20, 21, 22, 23, 25, 28, 29, 30, 33, 34 (uvodne izjave)
spremembe 47, 49, 50, 51, 54, 55, 57, 73, 76, 77, 78, 80, 81, 82, 83, 87, 88, 90, 93, 94, 97, 104, 109, 110, 114, 118, 119, 120, 122 (členi)
plenarne spremembe 126, 127, 129, 130, 131, 133, 135, 137, 138, 139, 141, 142, 143
- Pred glasovanjem:
Catherine Trautmann
poročevalka. - (FR) Gospod predsednik, gospa komisarka, smo pred glasovanjem o telekomunikacijskem paketu, enem izmed najbolj občutljivih predlogov zaključnega obdobja tega parlamentarnega mandata.
S kolegi poročevalci, gospo del Castillo Vera in gospodom Harbourjem, smo tesno sodelovali, da bi oblikovali skladen in učinkovit predlog za končne uporabnike teh direktiv, torej Komisijo in regulatorje, vendar tudi predlog, ki je pozitiven in dragocen tudi za tiste, ki iščejo pravno gotovost, spodbudo za naložbe in dinamičen ter uravnotežen trg, to pa so operaterji in njihovi zaposleni, kakor tudi glavni uporabniki številnih storitev in kakovosti po pošteni in dostopni ceni: potrošniki.
Vsi skupaj - poročevalci, pripravljavci osnutka in poročevalci v senci - smo si bili pri teh ciljih enotni in smo zato lahko dosegli soliden kompromis, ki ga potrjuje majhno število sprememb, o katerih bomo glasovali.
Želela bi izraziti svojo globoko hvaležnost vsem poročevalcem, predsednikom pristojnih odborov in odborov, ki smo jih zaprosili za mnenje, njihovim sekretariatom in vsem političnim skupinam. Zahvalila bi se tudi kolegom, ki so pokazali zanimanje za to zadevo in prispevali k našemu delu. Zdaj pozivam svoje kolege poslance, da s svojimi glasovi podprejo poročevalce in pripravljavce osnutka in da jim podelijo jasen in odločilen mandat za obdobje soodločanja, ki bo sledilo.
Na koncu upam, da se bosta Komisija in Svet pozitivno odzvala na različico paketa s spremembami Parlamenta, ki je, kljub temu, da v številnih ozirih predstavlja drugo možnost prvotne vizije Komisije, na številnih področjih še vedno dogovor med tremi institucijami.
- Pred glasovanjem o spremembi 132:
Ruth Hieronymi
(DE) Gospod predsednik, v zvezi s spremembo 132 in v imenu podpisnikov bi želela to spremembo umakniti, saj so bila žal naša prizadevanja v tem Parlamentu, da bi dosegli kompromis, ki bi okrepil avtorsko pravico, neuspešna.
- Pred glasovanjem o spremembi 138:
Catherine Trautmann
poročevalka. - (FR) Gospod predsednik, pred nami je razmeroma težka odločitev o spremembi 138, v zvezi s katero so bile predložene tri prošnje za glasovanje po delih. Osebno sem podala ustno spremembo prvega dela spremembe, ki je vključena na glasovalni seznam, in se glasi: "da nobeno omejevanje temeljnih pravic in svoboščin končnih uporabnikov ne sme biti sprejeto". To je prva ustna sprememba. Vse od takrat v zvezi s tretjim delom spremembe iščemo rešitev, ki bi bila sprejemljiva za vse politične skupine.
Zato predlagam novo ustno spremembo s podporo podpisnikov, med katerimi je tudi predsednica Odbora za industrijo, raziskave in energijo, gospa Niebler, ter drugih, ki bi se glasila: "v primeru ogrožanja javne varnosti je lahko sklep pravosodnega organa naknaden". S tem bi se nadomestil tretji del in zadeve bi bile pojasnjene, kajti tretji del, ki ga je predlagal gospod Bono, je dvoumen, kar zadeva izjemo. S takšnim pojasnilom dobimo razumljivo in sprejemljivo spremembo. Po naključju - v prid gospe Hieronymi - to nima nobenega opravka z intelektualno lastnino, kot je dejala.
(Ustna sprememba je bila sprejeta)
